CELEX: 22006D0010
Language: el
Date: 2006-01-27 00:00:00
Title: Απόφαση της Μικτής Επιτροπής του ΕΟΧ αριθ. 10/2006, της  27ης Ιανουαρίου 2006 , για την τροποποίηση του παραρτήματος XIII (Μεταφορές) της συμφωνίας για τον ΕΟΧ

30.3.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 92/32
            
         
      ΑΠΌΦΑΣΗ ΤΗΣ ΜΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 10/2006
   της 27ης Ιανουαρίου 2006
   για την τροποποίηση του παραρτήματος XIII (Μεταφορές) της συμφωνίας για τον ΕΟΧ
   Η ΜΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και, ιδίως, το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα XIII της συμφωνίας τροποποιήθηκε με την απόφαση αριθ. 153/2005 της Μικτής Επιτροπής του ΕΟΧ της 2ας Δεκεμβρίου 2005 (1).
            
         
               (2)
            
            
               Η οδηγία 2004/54/ΕΚ του Ευρωπαϊκού Κοινοβουλίου και του Συμβουλίου της 29ης Απριλίου 2004 σχετικά με τις ελάχιστες απαιτήσεις ασφαλείας για τις σήραγγες του Διευρωπαϊκού Οδικού Δικτύου (2), όπως διορθώθηκε με την ΕΕ L 201 της 7.6.2004, σ. 56, πρέπει να ενσωματωθεί στη συμφωνία,
            
         ΑΠΟΦΑΣΙΖΕΙ:
   Άρθρο 1
   Μετά το σημείο 17η (Οδηγία 2000/30/ΕΚ του Ευρωπαϊκού Κοινοβουλίου και του Συμβουλίου) του παραρτήματος XIII της συμφωνίας, παρεμβάλλεται το ακόλουθο σημείο:
   
               «17θ.
            
            
               
                  32004 L 0054: Οδηγία 2004/54/ΕΚ του Ευρωπαϊκού Κοινοβουλίου και του Συμβουλίου της 29ης Απριλίου 2004 σχετικά με τις ελάχιστες απαιτήσεις ασφαλείας για τις σήραγγες του Διευρωπαϊκού Οδικού Δικτύου (ΕΕ L 167 της 30.4.2004, σ. 39), όπως διορθώθηκε με την ΕΕ L 201 της 7.6.2004, σ. 56,
               Για τους σκοπούς της παρούσας συμφωνίας, οι διατάξεις της οδηγίας αναπροσαρμόζονται ως εξής:
               Το παρακάτω κείμενο προστίθεται στην παράγραφο 2.3.6 του παραρτήματος Ι της οδηγίας.
               “Μπορεί να πραγματοποιηθεί εξαίρεση για σήραγγες μικρότερες των 10 km και με κυκλοφοριακό φόρτο μικρότερο των 4 000 οχημάτων ανά λωρίδα, εφόσον συνάγεται από την ανάλυση κινδύνου ότι μπορεί να επιτευχθεί η ίδια ή μεγαλύτερη συνολική ασφάλεια με εναλλακτικά μέτρα ασφαλείας.”»
            
         Άρθρο 2
   Τα κείμενα της οδηγίας 2004/54/ΕΚ, στην ισλανδική και νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 28 Ιανουαρίου 2006, υπό την προϋπόθεση ότι έχουν πραγματοποιηθεί προς τη Μικτή Επιτροπή του ΕΟΧ όλες οι κοινοποιήσεις που προβλέπει το άρθρο 103 παράγραφος 1 της συμφωνίας (3).
   Άρθρο 4
   Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 27 Ιανουαρίου 2006.
      
         
            Για τη Μικτή Επιτροπή του ΕΟΧ
         
         
            Ο Πρόεδρος
         
         R. WRIGHT
         
      
   
   
      (1)  ΕΕ L 53 της 23.2.2006, σ. 55.
   
      (2)  ΕΕ L 167 της 30.4.2004, σ. 39.
   
      (3)  Έχουν αναφερθεί συνταγματικές απαιτήσεις.